ผู้ตรวจการแผ่นดิน ลงสอบข้อเท็จจริง กทม.สั่งรื้อร้านค้า ย่านสะพานเหล็ก
วันที่ 14 ต.ค. ผู้ตรวจการแผ่นดิน ลงพื้นที่ตรวจสอบข้อเท็จจริงกรณีกรุงเทพมหานคร โดยสำนักงานเขตสัมพันธวงศ์ และสำนักงานเขตพระนคร มีคำสั่งรื้อถอนอาคารหรือสิ่งปลูกสร้างที่รุกล้ำที่สาธารณะบริเวณแนวคลองโอ่งอ่าง (ย่านสะพานเหล็กและสะพานหัน) ในวันที่ 14 ตุลาคม 2558 ณ สำนักงานเขตสัมพันธวงศ์ เพื่อเร่งแก้ไขปัญหาที่ส่งผลกระทบต่อกลุ่มผู้ประกอบการร้านค้าในพื้นที่ดังกล่าวกว่า 200 ราย,นายธาวิน อินทร์จำนงค์ รองเลขาธิการสำนักงานผู้ตรวจการแผ่นดิน เปิดเผยถึงการลงพื้นที่ตรวจสอบข้อเท็จจริงกรณีดังกล่าวว่า สำนักงานผู้ตรวจการแผ่นดินได้รับเรื่องร้องเรียนเมื่อวันที่ 9 ตุลาคม ที่ผ่านมา โดยผู้ร้องเรียนขอให้ตรวจสอบการปฏิบัติหน้าที่ของสำนักงานเขตสัมพันธวงศ์ และสำนักงานเขตพระนคร กรณีมีคำสั่งให้รื้อถอนอาคารหรือสิ่งปลูกสร้างที่รุกล้ำที่สาธารณะบริเวณแนวคลองโอ่งอ่าง ภายใน 15 วัน นับแต่วันปิดประกาศ ซึ่งทำให้ผู้ร้องเรียนและคณะซึ่งเป็นกลุ่มผู้ประกอบการร้านค้าในพื้นที่ดังกล่าวได้รับความเดือดร้อน,จากการตรวจสอบข้อเท็จจริงเบื้องต้น พบว่า เมื่อวันที่ 28 กันยายน 2558 กรุงเทพมหานคร โดยสำนักงานเขตสัมพันธวงศ์ และสำนักงานเขตพระนคร ได้มีคำสั่งให้เจ้าของหรือผู้ครอบครองอาคารกว่า 200 ราย ดำเนินการรื้อถอนอาคารหรือสิ่งปลูกสร้างที่รุกล้ำที่สาธารณะบริเวณแนวคลองโอ่งอ่าง (ย่านสะพานเหล็กและสะพานหัน) ภายใน 15 วัน นับแต่วันที่ได้รับคำสั่ง ซึ่งแต่เดิมผู้ร้องเรียนและคณะเป็นกลุ่มผู้ประกอบการร้านค้าในพื้นที่ดังกล่าวได้เช่าพื้นที่จากบริษัทเอกชนซึ่งทำสัญญาเช่าพื้นที่มาจากกรุงเทพมหานคร เพื่อจัดสร้างตลาดริมคลองโอ่งอ่าง และภายหลังได้หมดสัญญาเช่า จากนั้นสำนักงานตลาด กรุงเทพมหานคร ได้เข้ามาดำเนินการสำรวจร้านค้าบริเวณริมคลองโอ่งอ่าง และมีการอนุญาตให้ทำการค้าขายบริเวณดังกล่าวได้เรื่อยมา จึงทำให้ผู้ประกอบการได้รับความเดือดร้อน ดังนั้น ในวันนี้จึงได้รับมอบหมายจากผู้ตรวจการแผ่นดินลงตรวจสอบพื้นที่พิพาท ณ บริเวณสะพานเหล็ก และสะพานหัน พร้อมประชุมร่วมกับผู้แทนสำนักงานเขตสัมพันธวงศ์ และสำนักงานเขตพระนคร รวมทั้งตัวแทนผู้ร้องเรียน ณ ห้องประชุมสำนักงานเขตสัมพันธวงศ์ เพื่อให้เกิดความเป็นธรรมกับทุกฝ่ายต่อไป นายธาวิน กล่าวเพิ่มเติม
ผู้ตรวจการแผ่นดิน ลงพื้นที่ตรวจสอบข้อเท็จจริง กรณีกรุงเทพมหานคร มีคำสั่งรื้อถอน ร้านค้าย่านสะพานเหล็กและสะพานหัน
ผู้ตรวจการแผ่นดิน,สะพานเหล็ก,สะพานหัน,รื้อถอน,ร้านค้า,กทม.,ธาวิน อินทร์จำนงค์,ตรวจสอบ,ลงพื้นที่,รองเลขาธิการสำนักงานผู้ตรวจการแผ่นดิน,ข่าว,ไทยรัฐออนไลน์,ข่าวการเมือง